દરેક વ્યક્તિ આ પ્રશ્નના અલગ-અલગ ઉત્તર આપશે, પરંતુ કોઈ એક જ જવાબ આ માટે શોધવો હોય તો અચૂકપણે કહી શકાય કે ‘અણગમાના આક્રમણને કઈ રીતે ખાળવું?’ એ આજનો વિકટ પ્રશ્ન છે! તમને કદાચ આશ્ચર્ય થશે, પણ આજે ચોતરફ જે એકવિધતા છે, સ્થગિતતા છે કે જે અરાજકતાનો માહોલ છે એમાંથી જે સામાન્ય લક્ષણ માણસને પજવે છે, એ અણગમો છે. જે મુખ્યત્વે કંટાળાનું ફરજંદ છે. આજનો માણસ ટોળાની શૂન્યતા છે, ભીડમાં ભૂલો પડેલો એકલવીર છે, કોલાહલ તેને ગમતો નથી, એકાંતને એ માણી શકતો નથી. યુદ્ધ કરી શકતો નથી, બુદ્ધને આત્મસાત્ કરી શકતો નથી. પ્રગતિની હરણફાળ ભરી અવકાશમાં કરોડો માઈલની છલાંગ મારનારો માણસ એકબીજાના મન સુધીના અંતરને માપી શક્યો નથી. એક કવિએ સુંદર રીતે આનું બયાન કર્યું છે ઃ